Id-Deċiżjoni tal-Kummissjoni
tat-3 ta’ Lulju 2003
li temenda d-Deċiżjoni Nru 2001/881/KE li tistipola elenku ta’ postijiet ta’ spezzjoni fil-fruntieri miftehma għall-kontroll veterinarju ta’ annimali u prodotti ta’ l-annimali minn pajjizi terzi, u 2002/459/KE li telenka l-unitajiet fin-network tal-komputer ta’ l-ANIMO
(Test b’relevanza għaż-ŻEE)
(2003/506/KE)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 97/78/KE tat-18 ta’ Diċembru 1997 li tistabbilixxi l-prinċipji li jirregolaw l-organizzazzjoni ta’ kontroll veterinarju ta’ prodotti li jkunu se jidħlu fil-Komunità minn pajjiżi terzi [1], u b’mod partikolari l-Artikolu 6(2) tagħha,
Wara li kunsidrat id-Direttiva tal-Kunsill 91/496/KEE tal-15 ta’ Lulju 1991 li tistabbilixxi l-prinċipji li jirregolaw l-organizzazzjoni ta’ kontroll veterinarju ta’ annimali li jkunu se jidħlu fil-Komunità pajjiżi terzi u li temenda d-Direttivi 89/662/KEE, 90/425/KEE u 90/675/KEE [2], kif emendati l-aħħar bid-Direttiva 96/43/KE [3], u b’mod partikolari l-Artikolu 6(4) tagħha,
Billi:
(1) L-elenku ta’ postijiet ta’ spezzjoni fil-fruntieri għall-kontroll veterinarju fuq annimali ħajjin u prodotti ta’ l-annimali minn pajjiżi terzi, approvat mid-Deċiżjoni tal-Kummissjoni 2001/881/KE [4], kif emendat l-aħħar bid-Deċiżjoni Nru 2002/986/KE [5], li jinkludi in-numru ta’ l-unità ta’ l-ANIMO għal kull post ta’ spezzjoni fil-fruntieri, għandu jiġi aġġornat biex jikkunsidra b’mod partikolari l-iżviluppi f’ċerti Stati Membri u ta’ l-ispezzjonijiet tal-Komunità.
(2) L-elenku ta’ l-unitajiet ta’ l-ANIMO fid-Deċiżjoni tal-Kummissjoni 2002/459/KE [6], kif emendata bid-Deċiżjoni 2002/986/KE li tinkludi n-numru ta’ l-unitajiet ta’ l-ANIMO għal kull post ta’ spezzjoni fil-fruntieri fil-Komunità, għandu jiġi emendat f’dan is-sens biex jikkunsidra kull bidla relevanti u biex iżomm elenku identiku għad-Deċiżjoni 2001/881/KE.
(3) Il-miżuri previsti f’din id-Deċiżjoni huma skond il-fehma tal-Kumitat Permanenti tal-Katina Alimentari u Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
L-Anness I tad-Deċiżjoni 2001/881/KEE huwa mibdul bit-test fl-Anness ta’ din id-Deċiżjoni.
Artikolu 2
L-Anness I tad-Deċiżjoni 2002/459/KEE huwa emendat skond l-Anness II ta’ din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmulha fi Brussel, fit-3 ta’ Lulju 2003.